PRIEŠGAISRINĖS APSAUGOS IR GELBĖJIMO DEPARTAMENTO PRIE



VIDAUS REIKALŲ MINISTERIJOS DIREKTORIAUS

Į S A K Y M A S

**DĖL PRIEŠGAISRINĖS APSAUGOS IR GELBĖJIMO DEPARTAMENTO PRIE VIDAUS REIKALŲ MINISTERIJOS DIREKTORIAUS 2003 M. BIRŽELIO 20 D. ĮSAKYMO Nr. 112 „DĖL MINIMALIŲ REIKALAVIMŲ VALSTYBĖS TARNAUTOJŲ IR DARBUOTOJŲ PRIEŠGAISRINĖS SAUGOS MOKYMO PROGRAMOMS PATVIRTINIMO“ PAKEITIMO**

2012 m. rugsėjo 4 d. Nr. 1-270

Vilnius

1. P a k e i č i u Minimalius reikalavimus valstybės tarnautojų ir darbuotojų priešgaisrinės saugos mokymo programoms, patvirtintus Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2003 m. birželio 20 d. įsakymu Nr. 112 „Dėl Minimalių reikalavimų valstybės tarnautojų ir darbuotojų priešgaisrinės saugos mokymo programoms patvirtinimo“ (Žin., 2003, Nr. [63-2873](https://www.e-tar.lt/portal/lt/legalAct/TAR.7CBBDB23CFCF)):

1.1. įrašau 1 punkte vietoj žodžių „priešgaisrine įranga“ žodžius „gaisrine įranga“;

1.2. išdėstau 4 punktą taip:

„4. Valstybės tarnautojų ir darbuotojų priešgaisrinės saugos mokymui turi būti skiriama ne mažiau kaip 3 valandos.“;

1.3. įrašau 5 punkte vietoj skaičiaus ir žodžio „**1 valanda**“ skaičių ir žodį „**30 min.**“;

1.4. įrašau 6 punkte vietoj skaičiaus ir žodžio „**3 valandos**“ skaičių ir žodį „**60 min.**“;

1.5. išdėstau 7 punktą taip:

„7. Gaisrinė įranga ir jos naudojimo ypatumai **(30 min.)**:

7.1. stacionariosios gaisrų gesinimo sistemos;

7.2. gaisro aptikimo ir signalizavimo sistemos;

7.3. perspėjimo apie gaisrą ir evakuacijos valdymo sistemos;

7.4. statinių vidaus gaisrinio vandentiekio sistemos;

7.5. lauko gaisrinio vandentiekio sistemos;

7.6. dūmų ir šilumos kontrolės sistemos;

7.7. pirminės gaisro gesinimo priemonės.“;

1.6. išdėstau 8 punktą taip:

„8. Veiksmai kilus gaisrui **(45 min.)**.“;

1.7. išdėstau 9 punktą taip:

„9. Valstybės tarnautojų ir darbuotojų teisės ir pareigos priešgaisrinės saugos srityje. Atsakomybė už priešgaisrinę saugą reglamentuojančių teisės aktų pažeidimus **(15 min.)**.“;

1.8. išdėstau 3 pastabą taip:

„3. Nagrinėjant temą „Pirminės gaisro gesinimo priemonės“, rekomenduojama praktiškai pademonstruoti klausytojams atskirų tipų gesintuvų veikimo principą, o temos „Veiksmai kilus gaisrui“ nagrinėjimo metu organizuoti valstybės tarnautojų ir darbuotojų praktines pratybas (įmonėse, įstaigose, organizacijose, kuriose yra parengti valstybės tarnautojų ir darbuotojų veiksmų kilus gaisrui planai, jiems išmokti praktinės pratybos yra privalomos. Rekomenduojama pratybų trukmė – 60 min.).“;

1.9. išdėstau 4 pastabą taip:

„4. Atsižvelgiant į objekto specifiką, valstybės tarnautojų ir darbuotojų pasirengimą, priešgaisrinės saugos mokymo programą galima papildyti naujomis temomis, ilginti atskiroms temoms numatytą pamokų trukmę.“

2. N u s t a t a u, kad įsakymas įsigalioja 2012 m. lapkričio 1 d.

Direktoriaus pavaduotojas,

atliekantis direktoriaus funkcijas,

vidaus tarnybos pulkininkas Vytas Kaziliūnas